procesaur/Wiki.mk huggingface dataset:
Вах (Словачка)

Вах словачки Váh, гер. Wааg, унгарски Vág |Wag е најголема река во Словачка, лева притока на Дунав, долга 433 км. Површината на сливот изнесува 10640 км<sup>2</sup>. Се Извира во западна Словачка од Белиот и Црниот Вах на Високите Татри на надморска височина од 664 m. Главните притоки ѝ се: од десната страна Орава, и од левата е Нитра. Се влева во Дунав кај Комарно на надморска височина од 106,5 m. На Влах и нејзината притока Орава се наоѓа голема хидроцентрала. Градови од Словачкa на реката Вах: Липтовски Микулаш, Ружомберок, Жилина, Повашка Бистрица, Тренчин, Пјештани, Хлоховец, Коларово и Комарно.
Татри

Татри (полски и словачки: ''Tatry'') е планински венец на границата помеѓу Словачка и Полска и претставуваат најголем дел од Карпатите. Најголемиот дел, како и сите најголеми врвови, на Татрите се наоѓаат во Словачка вклучувајќи го и највисокиот врв Герлаховски Штит (''Gerlachovský štít'') со неговите 2655 метари надморска височина.
Татрите се состојат од Западни Татри (''Západné Tatry, Tatry Zachodnie'') и Источни Татри (''Východné Tatry, Tatry Wschodnie'').
Источните Татри ги сочинуваат Бељанските Татри (''Belianske Tatry, Tatry Bielskie'') и Високите Татри (''Vysoké Tatry, Tatry Wysokie'') со преку 24 врва со повеќе од 2500 метри надморска височина и кои претставуваат единствен алпски предел долг 1200 км, карпатски масив.
Кингменов Гребен

Кингменовиот Гребен (англ. ''Kingman Reef'') гребен во Тихиот Океан кој му припаѓа на САД како неприпоена територија. Се наоѓа околу 60 km севернозападно од атолот Палмира и околу 1.713 км југозападно од Хонолулу.
1 Историја
Американскиот капетан Едмунд Фанинг го пронашол гребенот на 14 јуни 1798 со својот брод „Бетси“. Во неговата книга ''Voyages and Travels'' („Патешествија и патувања“) тој го опишува како за малку ќе настрадал на гребенот, ако не почувствувал опасност и не застанал. На некои поморски карти се нарекува и „опасна карпа“.
Гребенот го добил името по поморскиот офицер В. Кингмен, кој прв стигнал на 29 октомври 1853 со бродот „Шутинг Стар“. Своето откритие го напишал во септември 1855 во весникот „Пријател“ кој се издавал во Хонолулу. Тука ја нагласил опасноста од гребенот, особено ноќе, кога предоцна и се воочува.
Рој Лихтенштајн

Рој Лихтенштајн (изворен правопис: Roy Lichtenstein) ― сликар од Соединетите Држави, роден на 27 октомври 1923, а умрел на 29 септември 1997. Бил еден од основачите на поп-артот, движење кое претставува противтежа на техниките и концептите на апстрактниот експресионизма и кој ги возвишува техниките на масовните медии и икони на популарната култура.
Како млад, Ликтенстајн едно време студирал со сликарот Реџиналд Марш (анг.-Reginald Marsh). После одслужувањето на воениот рок во Втората светска војна, завршава студии на уметност на универзитетот во Охајо, каде од 1946. до 1951. година предава како професор. Бил професор и на Њујоршкиот државен универзитет Озвего (1957—1960) (анг-New York State University College, Oswego) и на колеџот Даглас на универзитетот Раџерс во Њу Бранзвик, Њу Џерси (1960—1963) (анг-Douglass College of Rutgers University, New Brunswick, New Jersey).
На почетокот на кариерата Ликтенстајн слика теми со американскиот запад во различни модернистички стилови. Во 1957. година почнува да слика во стилот на американскиот експресионизам, но брзо го напушта. За своите деца ги има насликано Мики Маус и Паторот Пајо. Во почетокот е незадоволен со оваа техника и не е баш воодушевен со концептот на директно присвојување, па набрзо открива скриени можности на когнитивната естетска интерпретација, које се наметнува како икона на масовните медии во контекст на убавите уметности.
Молдавски јазик

Молдавскиот јазик (''ro'', ro-Cyrl) — името на романскиот јазик во Молдавија. Според одлуката на Парламентот на Молдавија од март 2023 година, официјалниот јазик на земјата се преименува во романски. Сепак, молдавскиот сè уште функционира како официјален јазик во делумнно признатата држава Приднестровие и како малцински јазик во Украина.
1 Поврзано
* Романски јазик
* Молдавија
* Молдавци
Награди Греми

Греми-награда (првично наречена Грамофонска награда) или Греми — признание од Националната академија за запис на звукот и умтностите на Соединетите Американски Држави со цел да се признаат изворедните достигнувања во музичката индустрија. Годишната церемонија се одликува со настапи на познати изведувачи, а некои од наградите кој се од голем интерес се презентирани во телевизиска церемонија која има голема гледаност. Овие награди се еквивалентни на наградата „Еми“ за телевизија, наградата „Тони“ за сценски изведби и наградите „Оскар“ за филмови.
Првата церемонија на „Греми“ се одржала на 4 мај 1959 година, а била одржана во чест на музичките достигнувања од страна на изведувачите во 1958 година.
1 57. издание на наградите „Греми“
Во февруари 2015 година, во центарот „Стејплс“ во Лос Ангелес било одржано 57. издание на наградите „Греми“. Севкупен победник на церемонијата бил британскиот пејач Сем Смит, кој освоил четири награди, меѓу кои и: песна на годината, за хитот „Остани со мене (''Stay With Me'')“; за најдобар дебитант; и за поп-албум на годината (''In the Lonely Hour''). Музичарот Бек ја добил наградата за албум на годината, за неговото оставрување „Morning Phase“, а Бијонсе и Фарел Вилијамс освоиле по три награди.
Инаку, на церемонијата прво настапила групата „AC/DC“ со хитот „Highway to Hell“, а потоа настапиле и раперот „Ел Ел Кул Џеј (LL Kool J)“, Фарел, Сиа и Мадона, а Ријана им се придружила на Кање Вест и Пол Макартни и заедно ја исполниле песната „Four Five Seconds“. Исто така, настапиле и повеќе дуети, како: Џеси Џеј и Том Џонс, Ени Ленокс и Хозиер, Лејди Гага и Тони Бенет, како и Гвен Стефани и Адам Левин. Вечерта завршила со настапите на Бијонсе, придружувана од госпел-хор и на Џон Леџенд и Комон, кои заедно ја испеале песната „Glory“ од филмот „Селма“.
Птоломеј I Сотер

Птоломеј I Сотер (Сотер = спасител, 367 — 283 п.н.е.) — македонски генерал во војската на Александар Македонски, кој после војната на дијадосите станал владетел на Египет (323 п.н.е. — 283 п.н.е.) и основач на Птоломејското Кралство и Птоломејската династија. За фараон на Египет се прогласил во 305-304 п.н.е.
Бил син на Арсенија од Македонија, а денес не се знае кој му бил таткото. Една од претпоставките е дека бил нелегитимен син на Филип II Македонски.
Бил пријател на Александар Македонски уште од детството. Станува еден од најважните генерали на Александар Македонски и негов телохранител. Со Александар е од првите походи, а во походите во Авганистан и Индија имал многу значајна улога.
1 Библиографија
* Walter M. Ellis: ''Ptolemy of Egypt'', London 1993.
* Christian A. Caroli: Ptolemaios I. Soter - Herrscher zweier Kulturen, Konstanz 2007.
Ресен (Бугарија)

Ресен (|Ресен) — село во Северна Бугарија. Административно припаѓа на општина Велико Трново, Великотрновска Област. Има население од околу 1.943 жители (2022).
1 Географија и местоположба
Селото се наоѓа во долината каде што реката Негованка се влева во реката Росица. Климата е умереноконтинентална - типична за Дунавската рамнина. Климатските услови го фаворизираат одгледувањето на градинарски и овошни култури. Ресен се наоѓа на 18 километри северно од Велико Трново и на 15 километри од античкиот град Никополис ад Иструм.
2 Образование
*Основно училиште „Христо Ботев“;
*Детска градинка.
3 Култура
*Етнографски музеј;
*Народно читалиште „Просвета“ основано во 1874 година.
4 Редовни настани
Секоја година на празникот Димитровден во Ресен се одржува традиционална селска средба.
5 Спорт
Фудбалскиот клуб на селото се вика ФК Ресен и се натпреварува на аматерски план во регионалните групи од Велико Трново. По 10-годишна пауза, тимот беше вратен во натпреварите во 2010 година.
Чивава

Чивава (шпански: ''Chihuahua'') е сојузна држава на северот од Мексико. Со површина од , таа е најголемата сојузна држава во Мексико. Во неа живеат околу 3 милиони жители. На запад се граничи со Сонора, на север со САД (Ново Мексико и Тексас), на исток со Коахуила, на југозапад со Синалоа, на југ со Дуранго.
Најголемиот град не е главен град на Чивава, туку Хуарез на реката Рио Браво, спроти градот Ел Пасо во Тексасу.
Државата Чивава се наоѓа на пустинска висорамнина која стрмно се спушта кон запад. Во овие планини се наоѓа најголемата туристичка атракција на државата, питоресниот Бакарен кањон (''Barranca del Cobre'').
1 Популација по градови
Население во најголемите 7 градови во државата Чивава.
Град, Популација 2000, популација 2005
Хуарез, 1'187,275, 1'301,452
Чивава (град), 657,876, 748,518
Делисиаз, 98,615, 108,187
Парал, 98,876, 101,147
Куаутемок, 85,387, 91,725
Нуево Касас Гранде, 50,378, 50,863
Камарго, 37,456, 39,149
Спартак (филм)

''Спартак'' (анг. ''Spartacus'') е акцискo - авантуристички - биографски - драма - историски - романтичен - воен филм од 1960 година, режиран од Стенли Кјубрик, заснован врз истоимениот роман од Хауард Фест кој пак е инспириран од животот на римскиот роб Спартак и востанието на робовите. Во филмот глумат Кирк Даглас во улогата на бунтовниот роб Спартак и Лоренс Оливие како неговиот непријател, римскиот генерал и политичар Марко Ликиниј Крас. Другите улоги ги толкуваат Питер Јустинов (добитник на оскар за најдобра споредна улога за својата изведба на трговецот со робови Лентул Батиатиј), Џон Гевин како Јулиј Цезар, Џин Симонс, Чарлс Лафтон, Херберт Лом, Вуди Строуд, Тони Кертис, Џон Дал и Чарлс Мекгро.
Автор на титловите е дизајнерот Саул Бас.
1 Кратка содржина
Филмот започнува во рудник каде работат робови во римската провинција Либија. Спартак, цврст Тракиец му помага на еден старец кој уморен паѓа на земја. Еден римски војник му наредува на Спартак да се врати на работа, но тој го напаѓа и гризнува за глуждот, веројатно Ахиловата тетива (во филмот, се вели дека тој му ја пресекол тетивата на стражарот, што е очигледно неточно.) Поради ова, Спартак е врзан и осуден на смрт со гладување. Лентул Батиатиј, ланиста (импресарио за гладијаторски игри), пристигнува во Либија, барајќи регрути за неговата гладијаторска трупа. Со одбивност испитува неколку робови пред конечно да го види Спартак, препознавајќи го неговиот нескршлив дух. Батиатиј отпловува за Капуа, каде се наоѓа неговиот гладијаторски камп.
Nine Inch Nails

Nine Inch Nails (''Најн инч нејлс'', превод од англиски: ''девет инчни шајки'') или скратено NIN е американска индастриал рок група основана во 1988 од Трент Резнор во Кливленд, Охајо. Како нејзин главен продуцент, пејач, текстописец и инструменталист, Резнор е единствен официјален член на Nine Inch Nails и самиот е одговорен за нејзиното управување. Музиката на NIN опфаќа повеќе различни музички жанрови (синт поп, метал, електроника итн.), задржувајќи карактеристичен звук кој вклучува електронски инструменти и обработка. По снимањето на нов албум, Резнор често собира група за живи настапи за да настапуваат со него; оваа група е различен ентитет од Nine Inch Nails од студиото каде се снима албумот. На сцената, NIN често употребуваат спектакуларни визеулни елементи, кои често кулминираат со уништување на нивните инструменти.
Андерграунд публиката топло ги прифатила Nine Inch nails во нивните почетни години. Групата ќе создаде неколку силно влијателни албуми во 90-тите што ќе постигнат огромен успех: неколку песни на Nine Inch Nails ќе станат радио хитови, два албуми на NIN ќе добијат Греми награди, и групата ќе продате над дваесет милиони албуми ширум светот, со 10,5 милиони само во САД. Во 2004, ''Rolling Stone'' ги става Nine Inch Nails на 94то место на нивната список на 100 најголеми рок артисти на сите времиња. Групата ќе има големо влијание на групите кои се појавиле во 90-тите како Rammstein, Marilyn Manson, Stabbing Westward итн. Исто така, групата е заслужна за популаризацијата на индастриал музиката, дотогаш позната само на мал број обожаватели.
И покрај успесите, групата имала повеќе расправии со корпорациската страна на издавачката индустрија. Во 2007, Трент Резнор објави дека Nine Inch Nails ќе продолжат да издаваат музика независно од издавачките куќи.
Во минатото, NIN издавале поголеми студиски албуми со големи паузи меѓу нив, пополнети со ремикси и албуми во живо. Резнор тврди дека причината за ова се неговите лични проблеми, и неговите песни често опфаќаат темни самоиспитувања. Најновиот албум на Nine Inch Nails наречен ''Year Zero'' е исклучок од интроспективната природа на текстовите на Резнор и долгиот инкубационен период меѓу изданијата.
Томе Серафимовски

Томе Серафимовски (Зубовце, Гостиварско, - , ) — истакнат македонски вајар. Серафимовски е автор на повеќе од 500 склуптури од траен материјал, 100 минијатури и идејни решенија од областа на ситната пластика, десетина релјефи, како и 40-ина изведени споменици и спомен-обележја низ земјава и во светот. Од 1988 година е редовен член на МАНУ. Во својата 50 годишна кариера има одржано повеќе самостојни изложби во Македонија и странство, а добитник е на голем број награди и признанија.
1 Животопис
Томе Серафимовски е роден на 14 јули 1935 година во село Зубовце, Гостиварско. Основно училиште завршил во Гостивар, а во 1953 година се запишал во Сплитското училиште за применета уметност. На студиите во Сплит специјализирал вајарство, а за време на неговиот престој повремено работел и како сликар-сценограф во тамошниот Народен театар. Своето високо образование го продолжил на Академијата за ликовни уметности во Загреб, каде што дипломирал во 1963 година кај професорот Антун Аугустинчиќ.
Во 1966 година добил стипедија од француската влада и заминал за Париз, каде 4 години ја посетувал школата за убави уметности. Истовремено три години минал како соработник во ателјето на познатата аргентинска вајарка, Алиција Пеналба. По ваквите искуства, Серафимоски се вратил во Македонија, извесно време работел како сценограф во Радио Tелевизија Скопје. Од 1970 до 1984 година бил директор на Домот на културата во Гостивар. На 7 октомври 1988 година бил избран за член на Македонската академија на науките и уметностите.
2 Лустрација
На 15 јули 2013 година академик Томе Серафимовски беше лустриран од страна на Комисијата за верификација на фактите и прогласен за соработник на тајните служби. Две седмици пред оваа одлука, Серафимовски излезе во јавноста со жестоки критики про­тив Комисијата за лустрација и против нејзиниот претседател Томе Аџи­ев во врска со лустрирањето на писателот Славко Јаневски. Во врска со оваа одлука на комисијата, академикот Серафимовски изјавил: „Јас никогаш не сум бил функционер, јас сум вајар и цел живот тоа го работам“.
Починал на 3 март 2016 година.
3 Галерија
5 февруари (родени)

1808, Жорис-Карл Уисманс — француски писател.
1848, Карл Шпицвег — германски сликар и поет.
1914, Вилијам Бароуз — американски писател.
1932, Чезаре Малдини — италијански фудбалер и тренер.
1943, Мајкл Мен — американски филмски режисер.
1946, Шарлот Ремплинг — англиска глумица.
1948, Барбара Херши — американска глумица.
1948, Свен Јеран Ериксон— шведски фудбалер и тренер.
1963, Горан Јуриќ— хрватски фудбалер.
1964, Лора Лини — американска глумица.
1964, Стојна Вангеловска — македонска и југословенска кошаркарка.
1965, Георге Хаџи — романски фудбалер.
1966, Рок Петрович — словенечки и југословенски скијач.
1976, Тони Џа — тајландски глумец.
1980, Петар Караѓорѓевиќ — син на Александар II Караѓорѓевиќ.
1978, Самуел Санчес — шпански велосипедист.
1980, Маркел Иризар — шпански велосипедист.
1984, Карлос Тевез — аргентински фудбалер.
1985, Кристијано Роналдо — португалски фудбалер.
1986, Ведран Чорлука — хрватски фудбалер.
1992, Нејмар — бразилски фудбалер.
1992, Стефан де Фрај — холандски фудбалер.
1995, Аднан Јанузај — белгиски фудбалер.
Хакасија

Хакасија (рус. ''Республика Хакасия'', хакашки ''Хакасия Республиказы'') е автономна република во составот на Руската Федерација.
Народот по кој републиката го носи името, Хакаси, се од групата на турски народи. Тие, по пописот од 2002, сочинуваат само 11,98% (65.421) од вкупно 546.072 жители. Големо мнозинство се Руси 80,28% (438.395), а меѓу останатите се Германци 1,68% (9.161), Украинци 1,53% (8.360) и Татари 0,73% (4.001). Службени јазици се хакашки и руски. Мнозинство од населението верски припаѓа на Руската православна црква, а има и муслимани.
Главни стопански гранки на републиката се експлоатација на јаглен, руда и дрво.
1 Историја
Хакашкката држава во 13 век ја освоиле Монголите. Почетокот на XVIII век конституирана е руска власт на оваа територија. Во XIX век почнуваат да се населуваат Руси, а делот на староседелците преминува во православна вера. Регионот Хакасија е основан на 10 октомври 1930.
Република Карелија

Карелија (руски: ''Карелия''), и (карелски и фински: ''Karjala'') е автономна република во составот на Руската Федерација.
Се наоѓа на севрозападниот дел на Русија. Има површина од 172.400 км<sup>2</sup> и 716.281 жител. Русите се мнозинство по бројност на население (76,6%).
Поголемиот дел на републиката е под шума. Постојат 60.000, кои заедно со мочуриштата заземаат површина од 2.000 км<sup>2</sup>. Езерото Ладога и езерото Онега се и најголеми езера во Европа. Карелија на североисток излегува на Белото Море, а на запад се граничи со Финска. Исклучително е богата со минерали, вклучувајќи дијаманти, ванадиум и молибден.
Историски гледано Карелија најпрво била контролирана од новгородската Република. Од XIII век различни делови контролираат Швеѓаните и станува дел на шведската Карелија, сè докека Русија не го добила договорот од Ништата 1721
1 Население
Според пописот од 2002 г., населението на републиката брои 716 281 жител (0,49% Руската Федерација, на 67-мо место). Урбанизацијата на населението е 75,03%, а густината - 4,2 жители на /км<sup>2</sup>.
Националниот состав на населениетео е следниов:
* Руси - 76,64%
* Карели - 9,17%
* Белоруси - 5,26%
* Украинци - 2,69%
* Финци - 1,98%
* Вепси - 0,68%
* останати - 0,68%
2 Поврзано
* Карелија
Република Алтај

:''Ова е статија за руска република. За други значења, погл. Алтај (појаснување).''
Алтај (рус. Республика Алтай) е автономна република во составот на Руската Федерација.
Има површина од 92.600 км<sup>2</sup>. Има 202.947 жители. Се наоѓа во самиот центар на Азија, каде се спојуваат руската тајга, степите на Казахстан и полупустините на Монголија. Главен град е Горно Алтајск.
Шумите покриваат 25% од територијата. Најголеми реки се Катун и Бија. Постојат повеќе од 7.000 езера со вкупна површина од 700 км<sup>2</sup>. Најголемо е езерото Телецкое, кое е долго 80 километри и 5 километри широко. Најголема длабочина на тоа езеро е 325 метри. Републиката се наоѓа точно внатре во планинскиот систем Алтај. Постојат минерални извори во планинитe Алтај. На Алтај се наоѓаат и многу ледници. Што се однесува на рудното богатство, Република Алтај располага со злато, сребро, литиум, железна руда. На пониските предели климата е умерено континентална.
1 Население
Населението во републиката чини 203,900 жители. (2005). Густината на населението е: 2,2 жит./км<sup>2</sup> (2005), уделот на градското население е: 25,9 % (2005). Според пописот во 2002 во Алтај живеат следниве народи:
Народ Население, илјади.жит. % од вкупното население
Руси 116,5 57,4
Алтајци 62,2 30,6
Казаци 12,1 6,0
Теленгити 2,4 1,2
Тубалари 1,5 0,8
Украинци 1,4 0,7
Кумандинци 0,9 0,5
Германци 0,9 0,4
Челканци 0,8 0,4
Ерменци 0,5 0,2
Татари 0,5 0,2
Белоруси 0,3 0,1
Азербејџанци 0,3 0,1
останати 2,7 1,4
Северна Осетија-Аланија

Северна Осетија-Аланија (осетски: Цӕгат Ирыстоны Аланийы Республикӕ;, рус. (Респу́блика Се́верная Осе́тия-Ала́ния) е автономна република во составот на Руската федерација.
Таа има површина од 8000 км<sup>2</sup>,од кои 4000 км<sup>2</sup> се планини.
1 Население
Населението во Северна Осетија-Аланија во најголем процент се Осети, па Руси.
Доминира православието, а во помал број има и припадници на исламот.
Според пописот во 2002 вака изгледа етничката структура во Северна Осетија-Аланија:
Народ Во илјади.
Осети, 445,3 (62,7 %)
Руси, 164,7 (23,2 %)
Ингуши, 21,4 (3,0 %)
Ерменци, 17,1 (2,4 %)
Кумики, 12,7 (1,8 %)
Грузијци, 10,8 (1,5 %)
Украини, 5,2
Чеченци, 3,4
Кабардинци, 2,8
Турци, 2,8
Азербејџанци, 2,4
Грци, 2,3
Татари, 2,1
Корејци, 1,8
Роми, 1,6
Белоруси, 1,0
Карачаево-Черкесија

Карачаево-Черкесија (руски: ''Карачаево-Черкесская республика'') е автономна република во составот на Руската Федерација.
1 Географија
*''Површина'': 14.100 км<sup>2</sup>*''Граници'':
**''внатрешни'': Краснодарски крај (N/NE/E), Кабардино-Балкарија (E/SE), Ставрополски крај (W/NW).
**''меѓународни'': Грузија (S/SW) (вкл. Абхазијa).
*''Највисок врв'': Елбрус (5,642 m)
1.1 Часовен појас
Карачаево-Черкесија е сместена во Московската часовен појас (MSK/MSD). УКВ разлика од +0300 (MSK)/+0400 (MSD).
1.2 Реки
* Аксаут
* Голема Лаба
* Голем Зеленчук
* Даут
* Кубањ
* Кума
* Кјафар
* Мал Зеленчук
* Марука
* Подкумок
* Теберда
* Уруп
1.3 Езера
Има приближно 130 езера во републиката.
1.4 Планини
Карачаево-Черкесија е претежно планинска земја.(~80% од теритиријата). Планината Елбрус, е највисоката планина во Европа, и се наоѓа на границата со Кабардино-Балкарија.
1.5 Природни богатства
Во оваа република најмногу може да се најде злато, јаглен, бакар, и др.
1.6 Клима
*''Просечна јануарска температура'': -3.2 °C
*''Просечна јулска температура'': +20.6 °C
*''Просечни врнежи'': 550 mm (рамници) до 2.500 (планини)
2 Население
|десно|Панорама на главниот град Черкеск
Карачаево-Черкесија е многунационална република. На нејзината територија живеат повеќе од 80 националности. Вкупниот број на население изнесува 434.500 жители (2005). Густината на населението е 30,8 жит./км<sup>2</sup> (2005), а уделот на градското население е 44,1 % (2005).
Народ Жители во 2002 год, илјади. ( )
Карачаевци, 169,2 (38,5 %)
Руси, 147,9 (33,6 %)
Черкези, 49,6 (11,3 %)
Абазини, 32,3 (7,4 %)
Ногајци, 14,9 (3,4 %)
Осети, 3,3
Украинци, 3,3
Армяне, 3,2
Ерменци, 2,0
Чеченци, 1,8
Грци, 1,3
Азербејџанци, 1,0
не се покажани народи чиј бк.број е помал од 1000
Интересно е да се напомене дека во оваа република популацијата драстично опаѓа. Најпрво се должи на нестабилноста во северниот Кавказ, каде има многу етнички судири, и скоро во секоја руска кавкаска република има по некаков воен инцидент.
Том Вејтс

Томас Алан Вејтс (роден на 7 декември 1949) е американски пејач-текстописец, композитор и актер. Вејтс поседува специфичен глас, еднаш опишан од страна на еден критичар „како да е наводенет во сад со бурбон, оставен да виси неколку месеци во пушална и потоа изнесен надвор и неколкупати прегазен со автомобил“. Преку неговиот препознатлив рев, преку инкорпорирањето на раниот рок со музички стилови од типот на блуз, џез и водвиљ, како и преку постојаната тенденција кон експериментирање и желба за кокетирање со индустриската музика, Вејтс има изградено една потполно оригинална и дистинктивна музичка персона. Има работено како композитор и на филмска музика, а исто така и на музичката подлога на низа мјузикли. Во неколку филмови се појавува и како глумец, а од улогите особено се издвојуваат оние во ''Кралот Рибар'' и ''Дракула''. Номиниран е за оскар за работата на саундтракот.
Потполно лирични, песните на Вејтс се склони кон прикажување на атмосферични портрети на бизарни, злокобни ликови и места, иако има афинитет и кон доста поконвенционални балади. Има култен статус и огромно влијание врз многу текстописци, макар што многу ретко се емитува на радио и уште поретко неговите песни се пропратени со спотови. Токму поради ова, голем дел од неговите песни, на пошироката јавност ѝ се познати преку нивните кавер верзии направени од некои други музичари — на пример "Jersey Girl" која ја изведува Брус Спрингстин, "Downtown Train" која е хит на Род Стјуарт и "Ol' '55" свирена од Иглс. Во едно интервју од 2005 година, и Боб Зегер ќе рече дека музиката на Том Вејтс била инспирација за низа негови песни. Иако во САД албумите на Вејтс се среќаваат со различен и не секогаш забележителен успех, често постигнуваат златен тираж во многу европски земји. Номиниран е за многу важни награди; има и добиено Греми награди за два свои албуми.
Моментално живее во Калифорнија со својата жена - која често ја нарекува своја муза - и нивните три деца.
Албански пашалаци

Создавање на Албанските пашалаци
1 Список на албанските пашалаци
Бр, Пашалак, Паша, Години
1, Скадарски пашалак, Кара Махмуд Бушатлија, 1757–1831
2, Јанински пашалак, Али-паша Јанински, 1787–1822
3, Белградски пашалак, Ахмет Курт-паша, 1774–1809
2 Скадарскиот пашалак
Во XVIII век во Албанија се формирале териториално-политички заедници. Тие биле предводени од богатите муслимански фамилии. Најпознати пашалаци биле: Скадарскиот, Белградскиот и Јанинскиот пашалак.
Во 1757 година во Скадарскиот пашалак за предвосник бил избран Мехмед Паша Бушатли.
Уште во почетокот на неговото владеење тој почнал да спроведува толератна политика. Тој потоа ја добил титулата везир и во Скадарскиот пашалак влегле градовите: Драч, Тирана, Мердита и др. Потоа влегле и Дукаѓинскиот пашалак, Охридскиот и Елбасанскиот пашалак. По неговата смрт на чело дошол Махмуд-паша и во негово време го проширил Скадарскиот пашалак на север до Подгорица и Шпуза и во Подгорица формирал „Илирска конфедерација“. По негова смрт дошол неговиот брат Имбрахим-паша и тој го проширил пашалакот на југ до Шкумба и на север до Призрен, Приштина и Тетово. Потоа на неговото место дошол неговиот брат Мустафа-паша. Тој бил близок со султанот и со Англија. По 75 години автономна политика Скадарскиот пашалак се распаднал.
3 Белградски пашалак
Во средината на XVIII век во јужниот дел на Албанија во градовите Валона и Белград се појавиле неколку феудални семејства. Во 1764 година како водач бил избран Ахмет Курт-паша. Уште на почетокот сакал да го прошири санџакот но во тоа не успел бидејќи бил поразен во војните со Бушатлиите и со Каплан-паша од Делвина, но и во борбите со народот во Тирана. По смртта на Ахмет Курт-паша неговиот пашалак го заземал Али-паша Тепелена.
4 Јанинскиот пашалак
Со јанинскиот пашалак раководел Али-паша Тепелена. Уште на почетокот тој се истакнувал со знаење и големи способности. Користејки ја ситуацијата кога султанот водел војна со Русија во 1787 г. тој го заземал Јанинскиот пашалак. Исто така ги освоил и градовите Арта и Горица (Корча). Али-паша бил многу близок со Англија, Русија и Франција. Тие му помагале да се отцепи од Осмаската империја.Исто така бил близок со Бонапарт. Тој формирал силна војска и потоа заводел војна со султанот тој од страна на своите блиски бил предаден и во тој случај не можел да се одбрани и потоа тој продолжил со војување и го убиле во 1822 година.
Ингушетија

Ингушетија (рус. Республика Ингушетия), ингушки (ГӀалгӀай Мохк) е автономна република во составот на Руската Федерација.
1 Население
Населението во Ингушетија не е со толкав мешан етнички состав како во соседните кавкаски републики. Има 465.000 жители (2005), од кои 77,3% се Ингуши. Густината на населението е 141,6 жит./км<sup>2</sup> (2005), а уделот на градското население е 42,6% (2005).
Народ Жители во 2002 год, илј.
Ингуши, 361,1 (77,3 %)
Чеченци, 20,4 (23,2 %)
Руси, 5,6 (1,2 %)
не се прикажани народи кои ги имама помалку од 1.000
2 Историја
Ингушетија влегла во составот на Руската Империја во 1810. Во 1860 година по указот на императорот Александар II во источната страна на Северниот Кавказ била создадена Терската област, во чиј состав влегле Чеченскиот, Ичкерискиот, Ингушетскиот и Нагорниот округ.
После воспоставување на советската власт, во март 1920, Терската област била расформирана, а Чеченскиот (обединет со Учкерискиот) и Ингушетскиот (обединет со Нагорниот) округ станале самостојни територијални единки.
На 20 јануари 1921 година, Чеченија и Ингушетија заедно со Карачаево-Черкесија, Кабардино-Балкарија и Северна Осетија влегуваат во новосоздадената република Горскаја АССР.
На 7 ноември 1924 година Горскаја АССР била ликвидирана и со тоа се создала Ингушска АО во состав на РСФСР.
На 15 јануари 1934 била создадена Чеченско-Ингушетската автономна област, која на 5 декември 1936 година станала Чечено-Ингушка АССР (ЧИАССР).
Во февруари 1944 год. оваа република била расформирана, за после да влезе во составот на Северно-Осетинската АССР.
На 15 мај 1991 година ЧИАССР е преименувана во Чеченско-Ингушетска Република, а на 1 октомври 1991 година со решение на Врховниот совет на РСФСР Чеченско-Ингушетската Република била разделена на Чеченија и Ингушетија.
Во состав на републиката се три административни региони на поранешната Чеченско-Ингушетиска република: Сунженcки, Малгобекски и Назрањски. За главен реон е избран поранешниот регионален центар Назрањ, а новиот главен град на републиката е градот Магас.
3 Граници
Ингушетија се граничи со Северна Осетија, Чеченија и Грузија.
Помеѓу Северна Осетија и Ингушетија постои територијален спор — Ингушетија го оспорува регионот т.н. Пригородниот регион на Северна Осетија на исток кон Владикавказ.
Кабардино-Балкарија

Кабардино-Балкарија (рус. Кабардино-Балкарская Республика) е автономна република во составот на Руската Федерација. Главен град е Наљчик. Претседател е Арсен Каноков (од септември 2005), премиер е Андреј Јарин (од јуни 2006).
1 Географија
Републиката се простира во основна на планините на Северен Кавказ, а додека северните деливи се во рамница.
*''Површина'': 12 500 км<sup>2</sup>*''Највисок врв'': Елбрус (5 642 м).
*''Максимална должлина од север кон југ'': 167 км.
*''Максимална должина од истока кон запад'': 123 км.
1.1 Граници
*''Граници'':
**''внатрешни'': Ставропололски крај на северот, Северна Осетија на југ, Карачаево-Черкесија на запад
**''меѓународна'': Грузија на југ.
1.2 Реки
* Терек (623 км)
* Малка (216 км)
* Черек (131 км)
* Чегем (102 км)
* Аргудан
* Баксан
* Куркужин
* Лескен
* Урух
* Наљчик
* Урван
1.3 Езера
* Голубово езеро
* Тамбуканско езеро
2 Население
*''Население'': 896,900. жиѕели (2005)
*''Густина'': 71,8 жит./км<sup>2</sup> (2005)
*'' Градско население'': 58,9 % (2005)
Повеќе од половината го сочинуваат Кабардинци — народ од черкеската (северозападната кавкаска група на народи), Русите — се четвртина од населението, додека Балкарците (народ од туркиската група на народи, кои зборуваат на јазик кој спаѓа во групата на туркиски јазици) се 11,6 %.
Народ Жители во илјади 2002.
Кабардинци, 498,7 (55,3 %)
Руси, 226,6 (25,1 %)
Балкарци, 105,0 (11,6 %)
Осети, 9,8 (1,1 %)
Турки, 8,8
Украинци, 7,6
Ерменци, 5,3
Корејци, 4,7
Чеченци, 4,2
Германци, 2,5
Роми, 2,4
Турки-месхетинци, 2,3
Азербејџанци, 2,3
Лаки, 1,8
Грузијци, 1,7
Карачаевци, 1,3
Ингуши, 1,2
Белоруси, 1,2
Евреи, 1,1
нес се прикажани народи чиј вк.број изнесува помалку од 1000
Калмикија

Калмикија (рус Республика Калмыкия, калмички -''Хальмг Таңһч'') е автономна република во составот на Руската Федерација.
1 Географија
*''Површина'': 76,100 км<sup>2</sup>*''Граници'':
**''внатрешни'': Вогоградска област (северозапад/север), Астрахањска област (север/североисток/исток), Дагестан (југ), Ставрополски крај (југозапад), Постовска област (запад)
**''вода'': Касписко Море (југоисток)
*''Максимално растојание север-југ'': 448 км
*''Maксимално растојание исток-запад'': 423 км
1.1 Часовен појас
Калмикија е сместена во московската часовен појас (MSK/MSD). UTC разлика е +0300 (MSK)/+0400 (MSD).
1.2 Реки
Најголеми реки се:
* Волга (само 12 км)
* Кума (река)
* Манич
1.3 Езера
Калмикија е сместена на Каспиското Море, но генерално гледано таа има само неколку езера:
* Манич-Гудило езеро
* Сарпинско езеро
* состински езера
* Цаган-Хак езеро
1.4 Природни богатства
Природните богатства на Калмикија се: јаглен, Нафта, и природен гас.
1.5 Клима
Калмикија има континентална клима, со многу жешки и суви лета и ладни зими без зимски врнежи од снег.
*''Просечна јануарска температура'': -7 °C
*''Просечна јулска температура'': +24 °C
*''Врнежи'': 170 mm (ист.дел) to 400 mm (зап.дел)
2 Население
Вкупното население во Калмикија изнесува 288,700 жители. (2006) (289.9 — 2005). Густината на населението е: 3,9 жит./км<sup>2</sup> (2006) (3,8 — 2005), а уделот на градското население е 44,2 % (2006) (44,2 % — 2005).
Народ Жители во 2002 год, во илјади. ( )
Калмици, 155,9 (53,4 %)
Руси, 98,1 (33,6 %)
Даргинци, 7,3 (2,5 %)
Чеченци, 6,0 (2,0 %)
Турки, 3,1 (1,1 %)
Украинци, 2,5
Авари, 2,3
Германци, 1,6
Татари, 1,1
Корејци, 1,0
не се прикажани народи чиј број е помал од 1000
3 Религија
Населението во Калмикија се претежно Тибетски Будисти, но има исто така и Православни, а и значителен број на атеисти, што е карактеристично за Русија.
4 Поврзано
* Калмички јазик
* Калмичка автономна советска социјалистичка република
* 2287 Калмикија - астероид наречен по републиката
Папа Еварист

свети Еварист е петтиот папа, од околу 98 до 105. Познат е уште како Арист.
Малку се знае за Еварист. Според ''Liber Pontificalis'' тој е од семејство со потекло од Грција. Избран е во време на управувањето на римскиот цар Домицијан.
Внатрешно уредување

Внатрешно уредување дел од архитектурата и декоративната уметност кој се занимава со исцртување и обликување на внатрешноста на градбите сосе покуќнината.
1 Обликување на внатрешноста на градбите
1.1 Молерски работи
Молерај е уредување на површините на внатрешните ѕидови и плафони.
1.2 Подополагачки работи
Подополагање е уредување на подовите на градбите.
1.3 Столарски работи
Столарија е поим кој се користи за прозорците и вратите во една градба. Столарските работи се изработување и поставување на прозорци и врати.
1.4 Инсталациони работи
Инсталациони работи се однесуваат на изработка и поставување на инсталации за вода, струја, телевизија, радио, интернет, греење, канализација и ѓубре во една градба.
1.5 Распоредување на покуќнина
Покуќнина е целата опрема, мебел, кујнски прибор и садови, опрема за бањи и тоалети, електрични уреди, кои се користат во едно домаќинство.
Внатрешото уредување се занимава со обликување и распоредување на покуќнината, каде главен акцент е исцртувањето и распоредувањето на мебелот во градбата. За обликувањето и исцртувањето на мебел, кујнскиот прибор и садови, опрема за бањи и тоалети, електрични уреди се користи поимот дизајн, иако и таа вештина може да се смета како дел од внатрешното уредување. Тешко може да се постави граница меѓу внатрешно уредување и дизајн, воошто и меѓу уредување, архитектура и дизајн. Бидејќи производство на мебел, кујнскиот прибор и садови, опрема за бањи и тоалети, електрични уреди е индустриализирано се користи и терминот индустриски дизајн како мултидисциплина на машинство и дизајн.
2 Поврзано
* Мебел
* Декоративна уметност
* Индустриски дизајн
Удмуртија

Удмуртија е автономна република во составот на Руската Федерација.
1 Географија
Удмуртија е сместена во источниот дел на Источноевропската Плоча, помеѓу реките Кама и Вјатка.
*''граници'':
**''внатрешни'': Кировска област (ЈЗ/З/СЗ/С), Пермски крај (СИ/И), Башкортостан (ЈИ), и Татарстан (Ј/ЈЗ)
**''вода'': Воткинско Езеро (И)
*''Највисока точка'': 332 м
*''макс растојание С->Ј'': 320 км
*''макс растојание И->З'': 200 км
1.1 Ласовен појас
Удмуртија се наоѓа во самарскиот часовен појас (SAMT/SAMST) со часовно отстапување од +0400 (SAMT)/+0500 (SAMST).
1.2 Реки
Најголеми реки се:
* Чепца
* Иж
* Кама (пловна)
* Килмез
* Сива
1.3 Езера
Бидејќи нема поголеми езера во републиката, Воткинско Езеро е сместено во ова подрачје.
1.4 Природни богатстсва
Урмутија има големи резерви на нафта, тресет, минерална вода, и др. Во 2002 г. нафтените резерви изнесувале 820 милиони тони. Најголемиот дел од нафтата се извезува.
Шумите прекриваат повеќе од 40% од територијата.
1.5 Клима
Удмуртија има континентална клима, со топли лета и ладни зими богати со вржени од снег.
*''Просечна јануарска температура'': −14,5 °C
*''Просечна јулска температура'': 18,3 °C
*''Дождови'': 400–600 мм
2 Демографија
* Население: 1.570.316 (2002)
**''Урбана'': 1,094,338 (69,7%)
**''Рурална'': 475,978 (30,3%)
**''мажи'': 725,075 (46,2%)
**''Жени'': 843,241 (53,7%)
* Жени на 1000 мажи: 1,160
* Просечна старост: 35,8 г.
**''Урбана'': 35,6 г
**''Рурална'': 36,1 г
**''Mажи'': 32,8 г
**''Жени'': 38,4 г
* Број на домаќинства: 552.862 (со 1.548.762 жители)
**''Урбани'': 395.200 (со 1.084.281 жител)
**''Рурални'': 157.662 (со 464.481 жител)
* наталитет (2005)
**''Раѓања'': 17.190 (11,1)
**''Умирања'': 24.006 (15,5)
* Етнички групи
Според рускиот попис од (2002), Русите се 60,1% од населението, етничките Удмурти сочинуваат само 29,3% од вкупното население. Други народи се Татари (7,0%), Украинци (11.527, или 0,7%), Мари (8.985, или 0.6%), и други помали групи со 0,5%. 2.957 жители (0,2%) не се изјасниле.
, попис 1926, попис 1939, попис 1959, попис 1970, попис 1979, попис 1989, попис 2002
Удмурти, 395.607 (52.3%), 480.014 (39,4%), 475.913 (35,6%), 484.168 (34,2%), 479.702 (32,1%), 496.522 (30,9%), 460.584 (29.3%)
Бесермани, 9.200 (1,2%), 2.998 (0,2%)
Руси, 327.493 (43,3), 679.294 (55,7%), 758.770 (56,8%), 809.563 (57,1%), 870.270 (58,3%), 945.216 (58,9%), 944.108 (60,1%)
Татари, 19.248 (2,5%), 40.561 (3,3%), 71.930 (5,4%), 87.150 (6,1%), 99.139 (6,6%), 110.490 (6,9%), 109.218 (7,0%)
Други, 4.716 (0,6%), 19.481 (1,6%), 30.314 (2,3%), 36.794 (2,6%), 43.061 (2,9%), 53.435 (3,3%), 53.408 (3,4%)
Удмурти

Удмурти се угрофински народ, кој претежно живее во Русија, односно во автономнната република Удмуртија, во која сочинуваат 32% од населението, и во која претставува втор народ по бројност, после Русите (59%). Удмуртите претежно се од православната вероисповед, а зборуваат Удмуртски јазик, кој спаѓа во угрофинската група на уралската фамилија на јазици.
Удмурти вкупно има околу 793.000.
1 Поврзано
* Список на народи
Бесермани

Бесермани (рус. ''бесермяне'', удм. ''бесерманъёс'') се угрофински народ, кој претежно живее во Русија, односно во автономнната република Удмуртија. Според пописот во 1926 година имало околу 100.000 Бесермани, но според последниот попис во 2002 во цела Русија има само 3.122. Тие живеат во северно-западните региони на Удмуртија, односно во дистриктите Јукаменское, Глазов, Балезино и Јар. Нивниот јазик е дијалект на удмуртскиот јазик со голем број на турцизми. Најголемата разлика со Удмуртите е тоа што во периодот на големото волшко-бугарско влијание се исламизирале.
1 Поврзано
* Список на народи
Покуќнина

Покуќнина е целата опрема, мебел, кујнскиот прибор и садови, опрема за бањи и тоалети, електрични уреди, кои се користат во едно домаќинство.
Внатрешната архитектура се занимава со обликување и распоредување на покуќнината, каде главен акцент е исцртувањето и распоредувањето на мебелот во градбата. За обликувањето и исцртувањето на мебел, кујнскиот прибор и садови, опрема за бањи и тоалети, електрични уреди се користи поимот дизајн, иако таа вештина може да се смета како дел од внатрешната архитектура. Тешко може да се постави граница меѓу дизајн и внатрешна архитектура. Бидејќи производство на мебел, кујнскиот прибор и садови, опрема за бањи и тоалети, електрични уреди е индустриализирано се користи и поимот индустриски дизајн како мултидисциплина на машинство и дизајн.
Кисел дожд

Кисел дожд е израз кој означува дожд со пониска pH-вредност во споредба со природниот дожд. Сите дождови кои имаат пониска pH-вредност од 5 се сметаат за кисели дождови.
1 Состав
Главна компонента на киселите дождови е јаглеродната киселина која е слаба киселина и не ја намалува pH-вредноста на дождовите. Освен јаглеродната киселина, забележано е и присуство на сулфурна киселина и азотна киселина (до 60%), кои ја намалуваат pH-вредноста до 4,5. Во атмосферата има големо количество на SO2 и NO2 кои преминуваат во H2SO4 (Сулфурна киселина) и HNO3 (Азотна киселина). Освен овие киселини, киселите дождови содржат и хлороводородна киселина (до 6%), како и други органски киселини.
2 Распространетост
Кон крајот на 19 век за првпат било забележано појава на дождови чија pH-вредност била пониска од pH на природните дождови, односно 5,6. Во Македонија биле забележани кисели дождови со pH-вредност од околу 4. Најкисели дождови досега се забележани во Шкотска во 1924 година, со pH-вредност од 2,4.
3 Киселиот дожд во популарната култура
* „Кисел дожд“ (англиски: ''Acid Rain'') — песна на американската панк-група ''D.R.I.''.
Папа Елевтериј

Папа Елевтериј (лат.: ''Eleutherius'') бил римски папа од 174/175 до 189. Негов празник е 26 мај. Погребан е во Ватикан, блиску до телото на св. Петар. Подоцна, во текот на 1591, неговите останки биле пренесени во црквата Света Сузана по желба на ''Камила Перети'', сестра на папа Сикст V.
Папа Сотер

Свети Сотер (неговото име произлегува од зборот ''soter'' (sō tēr)), понекогаш нарекуван ''Папата на милосрдието'', бил папа од 166 до 174 (Ватикан смета дека точната дата е помеѓу 162 или 168 до 170 или 177).
За првпат овој папа бракот го објавува за валиден но како предуслов да се држи во тајност кој брак би бил благословен од страна на свештеник. Сотер е роден во Фонди, Италија и починал, според традицијата, како маченик. Негов празник е 22 април.
Папа Каликст I

Каликст I бил римски папа пет години, од 20 декември 217 година до 222, во време на управувањето на римските цареви Хелиогабал и Александар Север. Тој е маченик според Ватикан, е канонизиран за светец од Римокатоличката црква. Негов празник е 14 октомври.
Папа Виктор I

Виктор I (латински: ''Victor''); е римски папа од 189 до 199 година.
Роден бил во Северна Африка. Служел како ѓакон. По неговиот избор за папа Виктор I активно учестувуал во спорот за времето на празнување на Велигден. Во текот на 196 година во Рим огранизирал собор, на кој бил закрепен западниот обичај при празнувањето на Пасха - во неделата по Петесетница. Христијанските цркви во Мала Азија не го примиле овој нов услов на папата, за кои биле избркани од црквата.
Инд

Инд (|سندھ ''Sindh''; синдски: snd ''Sindhu''; пенџапски (سندھ, курмучки: ਸਿੰਧੂ); хинди и санскрит: hi; персиски: |حندو; паштунски: ّآباسن; тибетски: ''Сенге чу''; кинески: 印度 ''Јинду''; — најдолгата и најважната река во Пакистан. Таа е и најдолгата река и трета најголема река, во однос на годишен проток, на Индискиот Потконтинент. Британците го употребиле името „Индија“ за целиот потконтинент според оваа река. Извирајќи од Тибетската Висорамнина во близина на езерото Мансаровар, реката тече низ областа Ладак и северните делови на Пакистан, кон југ по целата должина на земјата, за конечно да се влее во Арапското Море во близина на пристанишниот град Карачи.
Вкупната должина на Инд е 3.180 км, а сливното подрачје е над 1.165.000 км<sup>2</sup>. Протокот на вода се проценува на 207 кубни километри годишно.
Почнувајќи од ледниците на „Покривот на светот“, реката го храни екосистемот на богати шуми, низини и пустински предели. Заедно со реките Ченаб, Рави, Сатлеџ, Џелам, Бијас, и пресушената Сарасвати, Инд го формира „Сапта Синдум“ - седморечието во провинцијата Синд во Пакистан. Има вкупно 20 поголеми притоки.
Инд ги обезбедува потребите од вода за економијата на Пакистан - особено во земјоделскиот Пенџаб и Синд. Инд исто така ги задоволува и потребите за вода во тешката индустрија, а е и главен извор на вода за пиење во Пакистан.
Инд е една од малкуте реки во светот кои имаат прилив и одлив. Количината на вода во реката зависи во голема мера и од годишните времиња: значајно се намалува во зима, додека се излева во монсунскиот период - од јули до септември. Постојат и докази за постојано поместување кон запад на речното корито уште од предисторијата.
1 Поврзано
* Индска цивилизација
Аполо 13 (филм)

Аполо 13 (англиски: ''Apollo 13'') — американски филм од 1995 година, кој ја раскажува приказната за несреќната судбина на месечевата мисија Аполо 13 од 1970 година. Сценариото е напишано од Вилијам Бројлес Џр. и Ал Рејнерт и претставува адаптација на книгата „Изгубената месечина“ на Џим Ловел и Џефри Клугер. Режисер на филмот е Рон Хауард, а главните улоги ги толкуваат: Том Хенкс, Кевин Бејкон, Бил Пакстон и Ед Харис.
0.1 Синопсис
Филмот започнува со флешбек од пожарот на „Аполо 1“, придружен со раскажување на Волтер Кронкајт. Како што завршува неговиот монолог, филмот се префрла на 20 јули 1969 година. Астронаутот-ветеран Џим Ловел (го игра Том Хенкс) оди дома на забава по повод слетувањето на „Аполо 11“ на Месечината. Откако ги гледа историските први чекори на Нил Армстронг, опиениот Ловел ѝ кажува на жена си Мерилин (Кејтлин Квинлан) дека и тој има желба да стапне на Месечината.
Неколку месеци подоцна, Џим, кој очекува да лета на „Аполо 14“, води ВИП тура низ просториите на НАСА додека се склопува големата ракета „Сатурн V“ за мисијата на „Аполо 13“. Додека конгресмените од ВИП-турата прашуваат дали има можност за други слетувања на месечината, имајќи предвид дека Советите заостануваат, Џим добива известување дека тој и неговиот екипаж се унапредени во прв екипаж за „Аполо 13“. Откако го известува своето семејство за новата задача, Ловел и неговиот екипаж, Фред Хајс (го игра Бил Пакстон), Џек Свигерт (го игра Бејкон) и Кен Метингли (го игра Гери Синис) започнуваат да тренираат за мисијата „Аполо 13“ наместо за „Аполо 14“. Како што се приближува датата на лансирање, стравот на Мерилин за четвртата мисија на нејзиниот маж се манифестира преку нејзиното противење да оди на лансирањето. Меѓутоа, уште за време на летот кон Месечината, на вселенскиот брод се случува хаварија поради која животот на космонаутите е доведен во прашање. Сепак, со несебично залагање на многу научници и техничари од НАСА, екипажот на „Аполо 13“ успева да најде доволно електрична енергија за да слетаат на Земјата.
Папа Фабијан

Фабијан бил римски папа од јануари 236 до 20 јануари 250. Фабијан бил убиен во време на римскиот цар Дециј. Бил погребан во гробницата на папа Каликст I. Бил објавен за светец, и е почитуван на 20 јануари.
Папа Понтијан

свети Понтијан бил папа од 21 јули 230 до 28 септември 235.
За Понтијан е познато малку повеќе, отколку за неговите претходници, поради изгубената папска хроника, која била на разполагање на создавачот на ''Catalogus Liberianus'' на епископите на Рим, направен во текот на 4 век.
Неговият празник бил на 19 ноември, но сега е на 13 август, споредувајќи го како антипапата Иполит.
Папа Луциј I

Луциј I бил римски папа во период од осум месеци - 25 јуни 253 г. до 4 март 254 г. Роден бил во Рим на непозната дата. За овој папа и неговото семејство не се знае многу. Избран бил за папа на 25 јуни.
Неговото честување е на 4 март, датата на неговата смрт.
Огнена Земја

Огнена Земја (|Tierra del Fuego, изг. ''тјера дел фуего'') — група на острови на крајниот југ на Јужна Америка од кој е е одвоен Магелановиот Проток, со вкупна површина од 73.753 км<sup>2</sup>.
Неговиот западен дел припаѓа на Чиле, а источниот дел на Аргентина.
Огнена Земја (|Isla Grande de Tierra del Fuego) е група острви на крајниот дел на Јужна Америка и е одвоен со Магелановиот Проток, и има вкупно површина од 73.753 км<sup>2</sup>.
Западниот дел припаѓа на Чиле, а источниот дел на Аргентина.
1 Географија
Огнената Земја се состои од Голем Остров, со површина од 47.992 км<sup>2</sup>, што го прави 29. остров по големина во светот, и пет нешто помали острови, како и многубројни островчиња и карпи одвоени со многу канали. Внатрешноста на Огнената Земја е ридеста, а климата е често многу ладна.
Двата најголеми градови се Ушуаја и Рио Гранде, двата се во Аргентина, а најголемиот врв е Дарвин со 2.488 метри во Чиле.
2 Поврзано
* Огнена Земја (покраина)
Папа Корнелиј

свети Корнелиј бил папа во периодот од 6 март или 13 март 251 до јуни 253 година.
Тој бил избран за папа на 6 март или на 13 март 251, за време на прогонувањето на римскиот цар Дециј. На неговото избирање се спротивставил Новатијан, кој тврдел дека епископите немале право да даваат одлуки за смртни гревови како убиство, прељуба и апостезија, туку можат да бидат докажани само преку судот; Папа Корнелиус од друга страна пак го тврдил токму спротивното. Со помош на свети Киприан, тој бил избран за нов папа. Новациан избегал од Рим, но неговите следбеници создале еден вид на секта позната како новацианисти.
Овој светец се чествува на 16 септември.
Ур

Ур — еден од најдревните градови во Месопотамија, сместен на реката Еуфрат, недалеку од Персискиот Залив. При основањето на градот, во околу 3000 п.н.е. градот се наоѓал на самиот морски брег, но поради повлекувањето на Персискиот Залив, сега се наоѓа во внатрешноста на континентот, блиску до градот Насирија, во денешен Ирак.
Својот најголем подем го достигнува во текот на околу 2000 п.н.е. кога според некои оценки бил најголемиот град на Земјата, со население од 65.000 граѓани.
Персиски Залив

Персиски Залив (|خليج فارس, |الخليج الفارسي) — голем залив (всушност море) во Западна Азија, дел од водите на Арапско Море и Индискиот Океан, поврзан заедно со Оманскиот Залив. Излез на заливот имаат Бахреин, Ирак, Иран, Катар, Кувајт, ОАЕ, Оман и Саудиска Арабија. Во заливот се влева реката Шат ел-Араб, во која се собираат реките Тигар и Еуфрат. Големи пристаништа на заливот се Абадан (Иран), Басра (Ирак), Дамам (Саудиска Арабија).